JohanHeinsen/ENO huggingface dataset:
Aarhuus Stifts-Tidende, 1840-10-30
Nyheder fra Udlandet. De forenede Flaader bombardere og indtage nu den ene Stad efter den anden paa den syriske Kyst. Den 26de Septbr. havde Commodore Napier lagt sig udenfor Saida med 2 Linieskibe, 4 Krigs dampskibe og den af Erkehertug Friedrich kommanderede østerrigske Fregat. Den ægyptiske Kommandant blev opfordret til at overgive sig, og da han afslog det, begyndte Flaaden at beskyde Fæstningsværkerne. Efter nogle Timers Kanonade var der skudt Bresche, og nu landsattes 1000 Englændere, 1000 Tyrker, og nogle hundrede østerrigske Soldater under Erke hertugens Kommando, hvormed der stormedes. Efteren blodig Kamp besteges Murene og Staden blev erobret. J Spidsen for de Stormende befandt sig den østerrigske Prinds. Totusinde Ægypter strakte Gevær. De Allieredes Tab beløb sig til c. 100 Md.
Aarhuus Stifts-Tidende, 1840-10-30
Polakkerne i Paris have holdt en Forsamling, hvori de, under Forudsætning af deres Fædrelands Befrielse, have besluttet en Memoire til Ludvig Philip, hvori de meddele ham deres Beslutning: at ville sætte Kong Leopold af Belgien paa Polens Throne, paa det at den franske Kongefamilie intet Tab skulde lide ved Belgiens mulige Jndlemmelse under Frankrig. Vel vidste man endnu ikke med Vished hvad Ludvig Philip havde svaret derpaa, men Thiers havde den 8de Octbr., med Kongens Tilladelse, givet Polakkernes Deputation (Dwernickt, Cartorysk, Roman Soltyk, Ostrowski, Biernazki, Niemcewicz og Grev Plater) en Audients i Udenrigs departementet, og ved denne var der endog bleven høitidelig anholdt om Tilladelse til at maatte holde en polsk Rigsdag i Paris.
Aarhuus Stifts-Tidende, 1840-10-30
Fra Sydrusland meldes, at Størstedelen af den russiske Flaade laae nu paa Sebastopols Rhed parat til, under Admiral Lazarews Kommando, at indskibe de 48,000 Md. som vare sammentrukne paa Halvøen, Krimm. Hvert Øieblik ventede man Ordre dertil. Expeditionen skal anføres af General Lüders. (Den forhen meldte Beretning og Jndskibning af Tropper i Odessa og Sebastopol havde kun været en Prøve Allarm, som General Lüders lod slaae i Sebastopol, for at overbevise sig om, at Alt var parat.) Keiseren af Rusland er afreist til den sydlige Deel af sit Rige, og befinder sig for nærværende Tid i Moskau.
Aarhuus Stifts-Tidende, 1840-10-30
Den spanske Dronning-Regentinde havde opløst Cortesforsamlingen førend hun takkede af og forlod Spanien. Det skal være hendes Agt, at begive sig til Neapel, hendes Fødestad. (Hs. M. er, som bekjendt, Søster til Hertuginden af Berry.) Hun har taget sin Datter, Dronning Jsabella, med sig. Denne Begivenhed er af uberegnelige Følger. Flere Partier søge allerede at gjøre hverandre Regentskabet. stridigt. Men hvilket der vil faae Overhaand, er endnu ikke at forudsee. Man frygter især for, at Spanien, vil paa denne Maade adsplittes i forskjellige føderative Stater. Der skrives fra Madrid, at alle Gemytter ere herover i den største Bekymring. (Der paastaaes i franske Aviser, at man har Documenter ihænde som bevise, at Dronning Christine er hemmelig gift med Garderofficeren Munnoz, som hun endog har flere Børn med.)
Aarhuus Stifts-Tidende, 1840-10-30
Kabinetterne i Wien og Berlin have besluttet, ikke længere at være ørkesløse Tilskuere ved Frankrigs Rustninger. Preussen og Østerrig have paataget sig, at opretholde Freden ved Rhinen og Jtalien, medens England og Rusland skulle holde Frankrig i Ave tilsøes. Den preussiske Regjering har pludselig forandret sin Anskuelse, og indkaldt Hærens hele Reserve. - Ogsaa de baierske, badenske, brunsvigske og hessendarmstadiske Regjeringer have nu forbudt Hestendførselen. (Derimod begynde Hesteopkjøbene at blive levende i Schweiz. Ogsaa Qvæg bliver sammesteds indkjøbt til den franske Armee og leveret over Grændsen.) Forbundsfæstningen Mainz sættes i stærkeste Forsvarsstand. J Lemberg har været et saadant Folkeopløb, hvormed Soldaterne af et der garnisonerende Regiment havde forenet sig, saa man, for at dæmpe det, maatte anvende Kanoner.
Aarhuus Stifts-Tidende, 1840-10-30
Fædrelandet. Kjøbenhavn, den 27de Octbr. Hof= og Stadsretten har i Løverdags afsagt Dom i en af de mod Fædrelandets ansvarhavende Redacteur, Procurator Balthazar Christensen, anlagte Trykkefrihedsactioner, nemlig i Anledning af en i No. 118 indrykket Artikel med Overskrift: "Kongen med Stænderne og Stænderne med Kongen!" Dommen lyder paa Frifindelse, dog at Tiltalte udreder Actionens Omkostninger. Den befalede Actor, Procurator Baastrup, har ikke paastaaet noget Salair. (Khuusp.)
Aarhuus Stifts-Tidende, 1840-10-30
Ved Classelotteriets Trækning i Mandags faldt der to Gevinster paa 5000 Rbd. hos Gether og Knudsen i Khvn., en paa 4000 hos Md. Elberling, en paa 2000 hos Hunnæus i Randers, tre paa 1000 hos Gether, to paa 1000 hos Friberg, to paa 1000 hos Jacobsen, een paa 1000 hos Hjorteberg, og een paa 1000 hos Berthelsen, Alle i Khvn. Endv. een paa 1000 Rbd. hos Andkiær i Rudkjøbing, een paa 1000 hos Jasper i Eckernførde, een paa 1000 hos Witte i Nestved, og een paa 1000 hos Joelsson i Helsingøer. Tolv Gevinster, i alt paa 25,000 Rbdr., tilfaldt Lotteriet selv.
Aarhuus Stifts-Tidende, 1840-10-30
- Maskinhørspinderie-Selskabet har for 10,000 Rbd. kjøbt Svanholm paa gl. Kongevei, for der, med kgl. allern. Tilladelse, at opføre de fornødne Fabrikbygninger. Til Fabriqveur er Hr. Grove eenstemmigen valgt, og til Bogholder Hr. Møller (for Tiden Bogholder og Casserer hos Grosserer Owen).Alle Maskinhørspinderiets Actier ere afsatte og staae allerede over pari. Som et Beviis paa, hvor fordeelagtig Meningen er om denne Entreprise kan tjene, at nogle Englændere have tilbudt sig at overtage det Hele mod at svare Actionairerne 4 PC. af Capitalen (150,000 Rbd.) og desuden et aarligt Udbytte af 4000 Pd. St. (Dv.)
Aarhuus Stifts-Tidende, 1840-10-30
Det i London til Khvns og flere danske Stæders Gasbelysning oprettede Compagnie har ved sin Secretair, Hr. Watt, ladet Kongen overrække en Ansøgning om 20 Aars Eneret. Hs. M. har ladet Khons. Magistrat tilstille Ansøgningen. (S. Bl.)- Der er atter gjort et Forsøg paa, ved en Eludering af Loven at giøre Brud paa Adressecontoirets Privilegium. Den forrige Commissionstidendes Bogtrykker havde nemlig bekjendtgjørt, at han modtog alle Slags Bekjendtgjørelser til samlet Aftrykning paa eet Stykke Papiir, som derpaa i tusindviis vilde blive gratis uddeelt blandt Publikum. Men Politiet ponerede sig udenfor Trykkeriet, hvor det af og til trængte ind for at erfare Hvad der sammesteds blev trykket. Endeligen kom det til en Skjærmydsel mellem Politiet og Officianterne, idet Førstnævnte med Magt maatte bemægtige sig de aftrykte Avertissementer. (Aalb. Av.)¬
Aarhuus Stifts-Tidende, 1840-10-30
- J sidstforløbne Uge er den forenede Læge Exammen absolveret af følgende Candidater: Lang gaard Aand. i. secundi gr., Agger Buntzen, haud. ill. pr. gr., Kaufmann hand. Al. S. g. og Gjørling h. all. pr. 9. Een blev erklæret immaturus. - Den theolog. Embedsexamens mundtlige Prøve begyndte igaar og fortsættes indtil den 10de Novbr. Af de sex første Cand. som igaar og idag havde indstillet sig, erholdt Ludv. Lakjær Land. inprimus og Spec. Scriptum, C. Kofoed, C. F. Jansen og C. F. Møller Haud. illand. H. Roth erholdt H. Al. Sp. ser. land digum. Den Sjette fik Non contemmendus. – Ogsaa den juridiske Examen er begyndt: C. Paulli og J. Meyer have faaet Laud., T. Wedege og J. G. Lange Haud. (Dan.)
Aarhuus Stifts-Tidende, 1840-10-30
Det franske Dampskib le Tage afgik i Løverdags herfra til Havre de Grace med de 8 Mohrenkopper som ere bestemte til at trække Napoleons jordiske Levninger til Paris. (Adr. Av.)
Aarhuus Stifts-Tidende, 1840-10-30
I Hovedstaden skal i den senere Tid være opdaget en ny revolutionair Propaganda. Det gielder nemlig intet mindre end – en Afskaffelse af Snørlivet. En af Stadens skjønneste Damer og af dens Scenes første Prydelser skal have stillet sig i Spidsen, derfor, hvorved det antisnørlivianske Partie allerede skal have erholdt mange Tilhængere. (Aalb. Av.)
Aarhuus Stifts-Tidende, 1840-10-30
Af en Bekjendtgjørelse fra Nationalbanken erfares, at Bankkontoiret i Aarhuus har i Løbet af det sidste Bankaar (til 31te Juli) disconteret Vexler paa Khvn, til et Beløb af 695,000 Rbdr., og indenbyes Vexler 543,228 Rbd. Det har i samme Tid kjøbt Vexler paa Altona og Hamborg til et Beløb af 759,854 Bmk. Det har fremdeles gjort Udlaan i faste Eiendomme samt mod haandfaaet Pant til et Beløb af 171,000 Rbd. Af directe og indirecte Laan, befandtes ved Regnskabsaarets Slutning et Beløb af 1,270,986 Rbd. Contoirets Fortjeneste har i samme Bankaar været 64,308 Rbd. 64 s. Af denne Oversigt sees altsaa hvor betydelig dette Contoirs Virksomhed allerede har været, til stor Gavn for Provindsen Jylland. (Brig. Td.)
Aarhuus Stifts-Tidende, 1840-10-30
Om nylig afdøde Pastor Hornsyld hedder det i den Berlingske Avis: "De sidste Aar af hans Liv henrandt ikke uden tunge Prøvelser, der dog ei kunde betvinge hans lyse og klare Aand, som ved en ungdommelig Livlighed saavel tiltrak Alle, som især bevarede for ham personlige Forhold hvis Bevaagenhed og huldrige Naade saa særdeles bidrog til at blid gjøre hans Alderdoms Dage." (Den Afd. var født i Horsens.)
Aarhuus Stifts-Tidende, 1840-10-30
Hoftandlægge Moresco har opfundet en ny, original Maade at anbefale sig Publikum paa. Han har nemlig i Adresavisen ladet aftrykke, i Træsnit, Huset No. 98 paa Ulfeltsplads, hvor han boer, med alle 5 Etager, og paa Foden af Huset læses hans Navn og Metier. (Md.)
Aarhuus Stifts-Tidende, 1840-10-30
Silkehattefabrikør Johansen bekjendtgiør, at han er forflyttet fra Grønnegade til Gammelmønt.
Aarhuus Stifts-Tidende, 1840-10-30
Fra Sjælland. En særdeles smuk og vakker Bondepige, der var forlovet med en Embedsmands Fuldmægtig, har aflivet sig selv ved at overskjære en Pulsaare. Foranledningen er ubekjendt. - Sorøe, Store-Ladegaard (517 Tdr. Land fri Hovedgaardstaxt), hvoraf hidtil er svaret i Forpagtningsafgift 300 Tdr. Korn og 200 Rbd., er ved offentlig Auction bortforpagtet til Hr. Grave, som Høistbydende, for en aarlig Afgivt af 300 Tdr. Korn og 1625 Rbd. (Md.)
Aarhuus Stifts-Tidende, 1840-10-30
Fyen. Den 23de Octobr. indviedes Odense nye Klubgaard ved en stor Festdiner, som beæredes med Hs. K. H. Kronprindsens Nærværelse. Det var tillige Selskabets Stiftelsesdag for 60 Aar siden. Een af Stifterne, Major v. Sehestedt, deeltog i Festen. Ogsaa den nye Asylbygning i Odense er bleven indviet. - Kobbersmedmester Tydsk i Odense, der i Sommer frelste en Pige fra at drukne i Aaen, har til Belønning, ifølge Cancelliresolution, erholdt 16 Rbd. Hertugdommerne. Fra Slesvig meldes, at "den bekjendte Magister Monrad var indtruffen dertil strax efter Stænderforsamlingens Aabning."Man bryder Hovederne med Hensigten af hans Ankomst dertil. Nogle mene, at den staaer i Forbindelse med hans i de flyvende politiske Blade yttrede Anskuelser, om Hertugdømmet Slesvigs statsretlige Forhold til Danmark. Selv angiver han Hensigten af sin Reise i det Slesvigske: "at gjøre sig bekjendt med Communalforholdene." Skibs=Efterretninger. Paa Grunden Trindelen, ved Læsøe er forleden Aften strandet Sluppen Oberon", paa Hjemreisen fra Charlestown til Rostock, ladet med Steenkul &c. Først næste Dag blev Mandskabet bjerget af Fyrskibet Trindelen, og det med Livsfare, idet Folkene, En efter Anden, maatte springe i Søen og med et Toug om Livet lade sig hale igjennem Brændingen, Fartoiet staaer med 14 Fod Vand over Dækket. (A. Av.)
Aarhuus Stifts-Tidende, 1840-10-30
Befordringer og Afgang. Sognepræst for Gimlinge M. i Sjælland, Licent. theol. C. Clausen, udnævnt til Sognepræst for Boeslunde M. sammesteds; Sognepræst for sidstnævnte Menighed, C. Qvistgaard, til Sognepræst for Gimlinge M. i Sjælland. Capellan pro persona C. Radoor til Sognepræst for S. Felding, og Assing M. i Ribe St. Cand. theol. F. Lund til pers. Capellan for Landet M. paa Thorseng. Cand.
Aarhuus Stifts-Tidende, 1840-10-30
theol. C. de Fontenay til pers. Capellan for Udbyneder M. i Aarhuus St.
Aarhuus Stifts-Tidende, 1840-10-30
Ledige Embeder. Hasle, Scheibye og Liisberg Sognekald i Aarhuus St. (Kornt. af Hasle Sogns Htk., 128 Tdr. hvoraf svares 1 Skp. Rug, 3 3/4 Skp. Byg og 3 Skp. Havre pr. Tde; af Scheibye Sogns 87 Tdr. 7 Skp., hvoraf erlægges 1 1/2 Skp. Rug, 3 Skp. Byg og 3 Skp. Havre pr. Tde; og af Liisberg Sogns 226 Tdr. 5 Skpr. med 1 1/2 Skp. Rug, 3 Skpr. Byg og 3 Skpr. Havre pr. Tde. Der udgjør ialt 74 Tdr. Rug, 178 Tdr. Byg og 166 Tdr. Havre. Offer og Accidentser 180 Rbd. Præstegaarden staaer for 3 Tdr. 5 Skpr. 2 Fdkr. Htk. og har et Areal af 39 Tdr. Land. Enkep. 6 Tdr. Rug, 20 Tdr. Byg og 20 Tdr. Havre, samt 20 Rbd.) Ørslev og Solberg Sognekald i Sjælland. – Fardrup Sognekald i Ribe Stift.
Aarhuus Stifts-Tidende, 1840-10-30
Copulerede. J Bregnet Kirke den 28de October: Hr. Cand. theol. Waldemar Thisted og Jomfrue Henriette Hansen (Datter af afd. Professor Hansen ved det kgl. Kunstacademie i Khvn.
Aarhuus Stifts-Tidende, 1840-10-30
Ved Tallotteriets 1378 Trækning i Altona udkom: No. 36. 16. 67. 13. 8.
Aarhuus Stifts-Tidende, 1840-10-30
Aarhuus. Den 28de October, Hs. M. Enkedronningens og hendes Datters, Prindsesse Carolines, Fødselsdag, blev som sædvanligt høitideligholdt her med de hjerteligste Hengivenhedsfølelser. Ved Dagens Anbrud lød Borgermusiken igjennem Byens Gader, og om Aftenen var der et festligt Bal i Polyhymnias Locale, hvor der efter en afsjunget Sang blev udbragt en Lykønskningsskaal for begge de høikongl. Personer, der stedse ville mindes her med Kjærlighed.
Aarhuus Stifts-Tidende, 1840-10-30
Hr. Printzlau, det theaterbesøgende Publicums Yndling, er traadt ud af det Müllerske Selskab, og agter sig, som forommeldt, til Kjøbenhavn, for der at søge Ansættelse ved det kgl. Theater. Jgaar Aftes gav han her, understøttet af Dilettanter, en musikalsk declamatorisk Aftenunderholdning, for gandske fuldt Huus. Forestillingen endtes med en af Hr. Fr. Sneedorff Birch, forfattet Afskeds-Sang, som blev foredraget af Hr. Printzlau med overmaade megen Følelse, især de sidste Stropher, hvorved han sagde Publicum Farvel, der blev besvaret af dette med en meget levende Applaus. Til Slutning blev Hr. Printzlau fremkaldt, et særdeles Beviis paa Publicums Yndest for denne talentfulde ung Mand, som vi, ret hjerteligt ønske Held og Lykke til sit Forehavende.
Aarhuus Stifts-Tidende, 1840-10-30
Forlangt Jndrykkelse. Ifølge Aalborg Avis No. 213 skal der existere et Slags Avis kaldet Helsingørs=Avis og i samme befindes et Jnserat saalydende: "Paa Nørreriis er nylig bleven holdt en Folkefest til Minde om Niels Ebbesens Daad i Aaret 1340. Saavidt de bedre Journaler søge eller i alt Fald bør søge at tolke den offentlige Stemme, synes hiin Fest, efter dens ringe Omtale at slutte, ikke at have fundet Gjenklang hos den oplyste Deel af Nationen; og det glæder os, at Forholdet er netop saaledes. Thi medens enkelte excentriske Mænd gløde af Jver, for at benytte slig Leilighed til at fremkunstle et Slags Nationalaand, glemme de gandske, at en saadan Fest tillige tjener til at vække eller nære et vist Nationalhad, hvorfra man især i det nuværende Tidspunkt burde af al Kraft stræbe at emancipere Folkets Begreber. Hvad mon hine Mænd vilde tænke og føle, dersom man f. Ex. i Aaret 1858 fandt paa i Skaane at feire en Fest til Minde om Roskildefreden 1658."
Aarhuus Stifts-Tidende, 1840-10-30
Hvad den dumme og uforskammede Jnsinuation angaaer, at den nævnte Leilighed skulde være bleven benyttet til at fremkunstle et Slags Nationalaand, da erklærer jeg for mit Vedkommende denne Forudsætning for aldeles grundløs. Med Hensyn til det omtalte Nationalhad og sammes Næring ved Festen har jeg allerede tidligere udtalt mig i Aarhuus Stiftstidende og finder mig desaarsag beføiet til at stemple den mig ubekjendte Forfatters Yttringer som meningsløst Væv. Hvad den excentriske Sammenstilling af Aaret 1340 og 1658 angaaer, da ynker jeg af mit gandske Hjerte en Forfatter, som tør understaae sig at byde Publicum en saa urimelig Sammmenstilling, og undrer mig over, at bemeldte Forfatters Fornuft ikke har brækket sin Hals ved at gjøre et saadant Saltomortale eller Tankespring, da han unægtelig ved slig en taabelig Parallelisering har fjernet sig fra den sunde Fornufts Centrum og er gaaet ind i Peripherien af uendeligt Nonsens. Aarhuus, den 28de October 1840. Fr. Sneedorff Birch.
Aarhuus Stifts-Tidende, 1840-10-30
Bekjendtgjørelser. Förstkommende Söndag den 1ste November begynder Gudstjenesten til Høimesse i begge Kirker her i Byen Kl. 10, og vedvarer saaledes alle Sön- og Helligdage indtil Mai næste Aar. Aarhuus, den 28de October 1840. Lindkard. Briæ.
Aarhuus Stifts-Tidende, 1840-10-30
Natten imellem den 17de og 18de October bortkaldte den Almægtige ved Døden fra mig og to uforsørgede Smaae min uforglemmelige Mand, Cand. med. Wulff Siesbye, practiserende Læge i Ebeltoft, under hans Ophold i Kjøbenhavn. Dybt nedbøiet ved dette uventede Sorgens Budskab, søger jeg kun Trøst i den Vished, at han tog Alles Kjærlighed og Agtelse med sig i sin tidlige Grav. Eveltoft, den 28de October 1820. Esther Siesby, fød Wallich.
Aarhuus Stifts-Tidende, 1840-10-30
At vores kjære Moder og Svigermoder, G. Ammitbøll, fød Steenstrup, af Forsynet blev bortkaldt til et bedre Liv sidstafvigte 22de dennes om Aftenen, i hendes Alders 73de Aar, bekjendtgjøres herved sørgeligst for deeltagende Familie og Venner. Bygholm, den 21de October 1840. Schutte. H. Schutte, fød Ammitzbøll.
Aarhuus Stifts-Tidende, 1840-10-30
Onsdagen den 4de November førstkommende, om Eftermiddagen Kl. 2, bliver, efter Begjæring af Auctions holder Hertz, afholdt Auction i Gaarden No. 928 paa det store Torv heri Byen, hvor da bortsælges : en Mahogni=Divan og 12 ditto Stole, Sophaer, Skabe, Borde, Speile, Sengesteder, Sengeklæder, Skilderier, Kobber, Messing, Jern- og Træfang, Kakkelovne, endeel forarbeidet Sølv, med meget mere. Hvilket herved til Liebhaveres Efterretning bekjendtgjøres. Aarhuus, den 27de October 1840.
Aarhuus Stifts-Tidende, 1840-10-30
Auctionsretten.
Aarhuus Stifts-Tidende, 1840-10-30
Trykt i Aarhuus Stiftsbogtrykkerie, Jfølge skeet Overeenskomst med Auctionsdirecteuren S. T. Hr. Justitsraad Blicyfeldt i Skanderborg, lader Undertegnede bortsælge dersteds, i Hr. Gjæstgiver Calundans Gaard, Mandagen den 2den November, Formiddag Klokken 11.6 Ankere rød Portviin, Dito Madeira, 12 Dito rød Viin, 1 Foustage, c. 2 Ankere Rhinskviin. Prøver af Vinene kunne leveres til Eftersyn førend Auctionen begynder. - Lysthavende indbydes. Aug. Brandt.
Aarhuus Stifts-Tidende, 1840-10-30
Mandagen den 23de November næstkommende, om Formiddagen Kl. 10, afholdes her i Snorum en Skiftesamling i Boet efter afg. Giertrud Marie Soetmann, Ente efter afdøde Birkeskriver Niels Christian Soetmann af Danstrupbundgaard, hvorunder Erklæringer, blandt andet angaaende Georgine Behrs Fordringe, ventes afgivne; hvilket saaledes herved bekjendtgjøres af undertegnede committerede Skifteforvalter. Snorum, den 26de October 1840. Saabye.
Aarhuus Stifts-Tidende, 1840-10-30
Løverdagen den 28de November førstkommende, Formiddag Kl. 9, afholdes her paa Skriverstuen en Skiftesamling i Boet efter Enken Sophie Magdalene Justdatter af Hornborg, for at afhandle det Fornødne med Hensyn til de paa Boet anmeldte Fordringer, hvilket herved saavelsom at Skiftet samme Dag, saafremt muligt vil blive sluttet, bekjendtgjøres til Creditorernes og andre Vedkommendes Efterretning. Rosenvol, den 15de October 1840. Møller.
Aarhuus Stifts-Tidende, 1840-10-30
At Jndskud i og Udlaan af Aarhuus Spare- og Laane kasse som hidtil finder Sted hver Løverdag Eftermiddag fra Kl. 5 til 7 i Gaarden No. 928 paa det store Torv heri Byen, bringes herved i Erindring, med Tilføiende at trykte Exemplarer af Kassens provisoriske Love kan erholdes hos undertegnede Auctionsholder Hert; imod Betaling af 8 Skilling pr. Exemplar.
Aarhuus Stifts-Tidende, 1840-10-30
Directionen for Aarhuus Spare- og Laane Kasse, den 28de October 1840. Nielsen. Hertz. Høegh Guldberg. Th. Funder. Hjort.
Aarhuus Stifts-Tidende, 1840-10-30
J Kraft af Fr. 24de Juli 18227 fr. CancellieSkrivelse 6te August 1833 samt Magistratens Kundgjørelse af 7de Decbr. 1839 i denne Tidende No. 20 for f. A., advares herved samtlige Tjenestetiende, som ankomme hertil eller fraflytter Byen, ligesom og de, der flytte fra en Tjeneste til en anden heri Staden, strax og i senest inden 24 Timer at melde dem hos mig for at det Fornødne herom kan vorde noteret, da de ellers kan vente at vorde mulcterede, overeensstemmende med den citerede Anordning. Aarhuus, den 28de October 1840. Joh. J. Malthe, Fæstemand.
Aarhuus Stifts-Tidende, 1840-10-30
Da jeg har erholdt Kongelig allernaadigst Tilladelse til at anlægge et Farve- og Trykkerie, har jeg den Ære at anbefale mig med alle Slags Uldne, Linned=, Bomulds- og Silke=Tøier til Farvning og Trykning. Reel og billig Behandling skal stedse være Formaalet for mine Bestræbelser. Colding, den 26de October 1840. H. Berg, Farver, boende paa Torvet.
Aarhuus Stifts-Tidende, 1840-10-30
2000 Rbd. r. S. Umyndiges Midler ere til Udlaan i anstundende 11te Decbr. Termin mod anordningsmæssig Sikkerhed. Adressecontoiret anviser. 1800 Rbd. r. S.
Aarhuus Stifts-Tidende, 1840-10-30
Imod betryggende Sikkerhed kan i næste 11te December=Termin erholdes et Laan af 1000 Rbd., et Dito af 600 Rbd. og et Dito af 200 Rbd. Man henvender sig herom til Procurator Kragballe i Weile. For Opdagelsen af Gjerningsmanden til den Skjænd selsdaad som sidst afvigte Nat er udøvet paa SkippeA. C. Bøyes Jagt, ved at gjøre Forsøg paa at over skjære to Spænd af Vanterne, udloves en Douceur af 20 Rbd. af J. A. Jensen, Mægler. Horsens, den 27de October 1840. Paquetten de tvende Søstre, Skipper J. K. Hansen, afseiler til Kjøbenhavn snarest muligt, medtagende Passagerer og Fraggods.
Aarhuus Stifts-Tidende, 1840-10-31
32 No 176. Løverdagen. den 31 October. Den til Forsendelse med Brevposterne. Kongelig allernaadigst allene privilegerede Aarhuus Stifts-Tidende. Nedigeres og udgives 4 Gange ugentlig af Dverkrigscommissair A. F. Elmanist.
Aarhuus Stifts-Tidende, 1840-10-31
Blandinger. J den birmaniske Residentsstad ere henved hundrede Personer blevne henrettede som Følge af et Oprør mod den nuværende Regent. Blandt de Henrettede befandt sig ogsaa den afsatte Konges Gemalinde, der efter gammel Vedtægt blev traadt ihiel af en Elephant.
Aarhuus Stifts-Tidende, 1840-10-31
J Constantinopel har atter været en stor Jldebrand, som lagde 200 Kramboder og 40 Vaaningshuse, samt flere Kornmagaziner og en Jøde=Synagoge med uhyre Riigdomme af Guld og Sølv, i Aske. Frankerne i Alexandrien skulle ved Consulernes Afreise derfra have været i største Fortvivlelse. Frygten for den mahomedanske Pøbel oversteeg enhver Forestilling. Under lydelig Jammer og Klage havde de fulgt Consulerne til Havnen.
Aarhuus Stifts-Tidende, 1840-10-31
J den tyrkiske Provinds Rumelien er Pesten, udbrudt, og i en ved Philippopolis liggende Balkan Landsby have bortrykket alle Beboerne, 180 i Tallet, Da det ofte hændes, at Jøderne i Rusland, sende deres Sønner, som skulde udskrives til Militair tjenesten, udenlands, saa har Keiseren nu befalet: at i Fremtiden, for enhver saadan Værnepligtig, der af Jøderne bringes ud af Landet, skal man strax stille to Rekruter af det Sogn, hvortil den Fraværende hører.
Aarhuus Stifts-Tidende, 1840-10-31
Den engelske Minister, Lord Holland, er død den 22de ds. Da han i Ministeriet var Den, som ivrigst bestræbte sig for, i Opposition mod Lord Palmerston, at gjenoprette den venskabelige Forstaaelse med Frankrig, er hans Dødsfald for Øieblikket af saa meget større Betydning Kongemorderen Darms har forsikkret, at han havde taget saa godt Sigte af Kongen, at Skuddet umuligt kunde have feilet, naar ikke Geværet var sprunget, hvorved han nok kommer til at miste hele Armen, da endogsaa Skulderen skal være knust. Geværet havde været ladet med 5 Kugler og 8 Metalstumper.
Aarhuus Stifts-Tidende, 1840-10-31
Ved Ankomsten til St. Cloud havde Kongen med egen Haand forbundet den saarede Betjent der sad paa Bukken.
Aarhuus Stifts-Tidende, 1840-10-31
Man taler om i Paris, at der var foreslaaet Kongen at oprette et Korps høiere Politi, hvoraf 12 Mand bestandig skulde ledsage Hs. M. naar han tog ud. Men Ludvig Philip skal have afslaaet dette Project og sagt, at han stolede kun paa Guds Beskyttelse.
Aarhuus Stifts-Tidende, 1840-10-31
J Marseille havde nylig en Hob unge Mennesker sjunget Marseillaner-Hymnen udenfor den russiske Consuls Huus.